CELEX: 62018TN0543
Language: mt
Date: 2018-09-17 00:00:00
Title: Kawża T-543/18: Rikors ippreżentat fis-17 ta’ Settembru 2018 – XK vs Il-Kummissjoni

5.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/52
            
         
      Rikors ippreżentat fis-17 ta’ Settembru 2018 – XK vs Il-Kummissjoni
      (Kawża T-543/18)
      (2018/C 399/66)
      Lingwa tal-kawża: il-Franċiż
      
         Partijiet
      
      
         Rikorrent: XK (rappreżentant: N. de Montigny, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  taqta’ u tiddeċiedi li d-deċiżjoni individwali li ma jingħatax iktar ir-rimbors tal-ispejjeż skolastiċi relatati mat-tfal tiegħu mis-sena skolastika 2017/2018 indikata għall-ewwel darba permezz tad-dikjarazzjoni tar-remunerazzjoni tiegħu ta’ Novembru 2017 u motivata permezz ta’ posta elettronika tas-7 ta’ Novembru 2017 hija annullata;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq ksur tal-Artikolu 3(1) tal-Anness VII tar-Regolamenti tal-Persunal tal-Unjoni Ewropea u tad-dispożizzjonijiet ġenerali ta’ implimentazzjoni relatati mar-rimbors tal-ispejjeż mediċi, sa fejn il-bidla fl-interpretazzjoni mill-konvenuta kienet kisret id-drittijiet kweżiti, l-aspettattivi leġittimi, iċ-ċertezza legali u l-prinċipju ta’ amministrazzjoni tajba.
               
            
                  2.
               
               
                  It-tieni motiv ibbażat fuq ksur tad-drittijiet tat-tfal, tad-dritt għall-ħajja tal-familja u tad-dritt għall-edukazzjoni.
               
            
                  3.
               
               
                  It-tielet motiv ibbażat fuq ksur tal-prinċipji ta’ ugwaljanza fit-trattament u ta’ nondiskriminazzjoni.
               
            
                  4.
               
               
                  Ir-raba’ motiv ibbażat fuq l-assenza ta’ bbilanċjar effettiv tal-interessi tar-rikorrent u fuq in-nuqqas ta’ osservanza tal-prinċipju ta’ proporzjonalità li bihom hija vvizzjata d-deċiżjoni kkontestata.